Aspect-forsøgene er derfor af fundamental betydning ikke blot for fysikken, men for menneskets forståelse af hvordan verden overhovedet er skruet sammen, dvs. for [[filosofi]]en. Mange fysikere har forsøgt at erstatte kvantefysisk sammenfiltring med en [[deterministisk]] synsvinkel ([[:en:Hidden variable theory]]) , men det har ikke villet lykkes. Så virkeligheden omfatter stadig klassisk uforklarlige fænomener som tilsyneladende er ulogiske. Det er grunden til at man har vanskelighed ved at simulere fysiske eksperimenter med mange [[subatomare partikler]]. Som konsekvens foreslog [[Richard Feynman]] at simulere kvantemekaniske eksperimenter ved hjælp af andre kvantemekaniske systemer – [[kvantecomputer]]en var født teoretisk.
Fysik Videnskab